Piraattien oikeudet ja velvollisuudet

Piraattien oikeudet ja velvollisuudet ovat liuta Maailmanhallituksen laatimia sääntöjä ja tukia, joiden avulla piraattien aikaa voidaan ylläpitää.
== Bountyoikeus ja bountykatsastus ==
Jokaisella lainsuojattomalla on oikeus saada oma bountynsa, eli bountyoikeus. Näitä oikeuksia valvoo Maailmanhallitus Merivoimien kanssa. Mikäli lainsuojaton haluaa oman bountynsa, on tämän käytävä katsastamassa voimansa tätä lähinnä sijaitsevassa Merivoimien tukikohdassa, jossa lainsuojattoman bountyn määrä sitten arvioidaan.
Bountyn omistavalla lainsuojattomalla on velvollisuus käydä säännöllisissä bountynkatsastuksissa Merivoimien tukikohdassa, jossa lainsuojattoman bountyn paikkansapitävyys tarkastetaan. Mikäli lainsuojaton on esimerkiksi kasvanut voimissaan, syönyt pirunmarjan, kasvattanut miehistöään, tehnyt lisää rikoksia, tai pakoillut lakia tarpeeksi kauan, nähdään sopivaksi nostaa lainsuojattoman bountyn määrää. Mikäli taas lainsuojattoman rikokset ovat lieviä, tai tämä on tehnyt oikeutta edistäviä palveluja, tai ollut muuten epäaktiivinen rikollisella urallaan tai menettänyt vaarallisuuttaan oikeuden silmissä, vähennetään lainsuojattoman bountyn määrää.
Mikäli lainsuojaton ei saavu säännölliseen bountynkatsastukseen, saa tämä postitse muistutuskirjeen. Mikäli lainsuojaton ei saavu bountynkatsastukseen huomautuksista huolimatta, voidaan tältä evätä bountyoikeus.
Kaikilla bountyaan katsastavilla lainsuojattomilla on koko katsastusajan kattava lainmukainen koskemattomuus. Kun lainsuojaton saapuu katsastusaikana tarpeeksi lähelle Merivoimien tukikohtaa, on tämä Merivoimien suojeluksessa siihen asti kunnes lainsuojaton poistuu tukikohdan läheisyydestä katsastuksen jälkeen. Tämän jälkeen Merivoimat saavat taas jahdata lainsuojatonta vapaasti.
== Treenauslisäaika ==
Mikäli piraatilla on hyvät kriteerit sekä timeskipin aikainen opettaja tiedossa, voi tämä anoa erillisellä hakemuksella treenauslisäaikaa, jonka aikana Merivoimat eivät jahtaa anomuksen tehnyttä piraattia. Mikäli piraatti on sovitusti treenaamassa, ei tämän tarvitse tehdä sinä aikana tihutöitä, bounty ei laske, ja vasta sovitun ajan jälkeen piraatille tehdään uusi suunnitelma piraattiuran jatkamiselle.
Kriteerit tulee olla kunnossa, sillä jopa Mihawk empi Zoron opettamista aluksi (Mihawk sanoi että tämä johtui hänen pessimismistään koko systeemiä kohtaan, mutta todellisuudessa tätä hävetti myöntää ettei osaa täyttää hakemusta). Usoppin kohdalla Maailmanhallitus sen sijaan luuli hänen lihomisensa olevan osa tämän treeniohjelmaa, mutta joku kanteli Usoppista, ja Maailmanhallitus sai tietää että Usopp lihoaa muuten vain, ja niinpä tämä sai kirjeen jossa Maailmanhallitus uhkasi Merivoimien aloittavan tämän jahtaamisen, mikäli todellista tulosta ei synny.
== Suunnitelma piraattiuran jatkamiselle ==
Mikäli piraatti on ollut esim. treenaustauolla, voidaan tälle sen jälkeen laatia Maailmanhallituksen kanssa suunnitelma piraattiuran jatkamiselle. Valitettavasti moni Maailmanhallituksen saamista hakemuksista on pitkitettyjä, teko-toiveikkaita ja täynnä fillerisanoja, ja näistä hakemuksista huokuu läpi se, ettei hakija oikeasti edes tiedä mitä tämä haluaa tehdä. Erittäin yleisiä on hakemukset joissa lukee jokin klisee kuten "tahdon merirosvokuninkaaksi" (tämä ilmiö on yksi syy miksi mm. Bellamy on tullu niin skeptiseksi ettei unelmoivia piraatteja enää ole). Yksi erityisen surkeita esimerkkejä piraattiuran jatkamissuunnitelman suhteen on Kuro. Kuro-artikkeliin lisäinfoa
Merivoimat joutuu usein siivoamaan pois lusmuilijoita, jotka elävät vain merirosvoina tekemättä mitään ja ilmoittamatta Maailmanhallitukselle. Usein tällaisia piraatteja alkaa hyvin nopeasti taas kiinnostamaan piraattihommat kun Merivoimat lähettää esim. lippueamiraalin näiden perään. Niinpä Maailmanhallitus saa taas hätäisesti kirjoitetun kirjeen jossa perustellaan jatkotuen tarve, tai kirjeessä on hätäselityksenä treenaaminen, josta taas tulisi ilmoittaa Maailmanhallitukselle erikseen.